Antivari osallistui MM-kisoihin ensimmäistä kertaa vuonna 2009. Tuolloin hän oli suurpujottelussa 51., mutta keskeytti pujottelussa jo ensimmäisellä kierroksella. Antivari osallistui seuraavana vuonna Vancouverin olympialaisiin, joissa hän sijoittui suurpujottelussa 57:nneksi, muttei saanut pujottelussa tulosta. Vuoden 2014 talviolympialaisissa Antivari joutui vetäytymään kilpailuista harjoituksissa tapahtuneen loukkaantumisen vuoksi.